Η εγγυητική οπισθογράφηση σε συναλλαγματική κι επιταγή:
Creators: name: Αποστολάς, Δημήτριος Θεόδωρου
Publisher: name: Aristotle University of Thessaloniki
Year: 2011
Subjects: οπισθογράφηση
εγγύηση
αξιόγραφο
endorsement
guarantee
instrument

description: Θέμα της εργασίας μας ήταν η εγγυητική οπισθογράφηση, μια ιδιαίτερη περίπτωση οπισθογράφησης, η οποία δεν θεσπίστηκε από το Νομοθέτη αλλά καθιερώθηκε στην πρακτική από τους συναλλασσόμενους και αποσκοπεί όχι στη μεταβίβαση του αξιογράφου αλλά στην εξασφάλιση της πληρωμής του τίτλου. Για το λόγο αυτό αποκαλείται και κεκαλυμμένη ή κρυφή τριτεγγύηση και ένας από τους στόχους μας ήταν να αναδείξουμε ότι οι δύο αυτοί θεσμοί παρουσιάζουν πολλά κοινά αλλά και σημαντικές διαφορές, ιδίως στις σχέσεις που διαμορφώνονται ανάμεσα στα εμπλεκόμενα πρόσωπα. Επιπλέον επιχειρήθηκαν συνοπτικές, κατά το εφικτό, παρουσιάσεις της οπισθογράφησης, τόσο της βασικής, «κανονικής» της μορφής όσο και των ιδιαίτερων μορφών της, με έμφαση στα έννομα αποτελέσματα τους αλλά και της τριτεγγύησης. Σκοπός μας ήταν, μέσα από αυτή τη διαδικασία, να καταστεί σαφές ότι η εγγυητική οπισθογράφηση δανείζεται στοιχεία και από τους δύο αυτούς θεσμούς προσπαθώντας να τηρήσει μια ισορροπία μεταξύ τους. Έλαβαν χώρα, όπου κρίθηκε σκόπιμο, αναφορές τόσο στο κοινό Ελληνικό Δίκαιο, όσο και στο Δίκαιο των Αξιογράφων της Αγγλίας, της Κύπρου και της Ιταλίας. Παρουσιάστηκαν οι ιδιαιτερότητες στη λειτουργία και τα έννομα αποτελέσματα της εγγυητικής οπισθογράφησης και επιχειρήθηκε η σύγκριση της τόσο με το θεσμό της τριτεγγύησης όσο και με λοιπές μορφές οπισθογράφησης. Τέλος καταγράψαμε την τάση που διαμορφώνεται στις συναλλαγές να αποφεύγεται η κανονική οπισθογράφηση και η ανάληψη αξιογραφικής ευθύνης που αυτή συνεπάγεται, με αποτέλεσμα η σημασία της εγγυητικής οπισθογράφησης αλλά και η ανάγκη νομοθετικής ρύθμισης της να γίνεται όλο και μεγαλύτερη.
description: The subject of our thesis was the guarantee endorsement, a special case of endorsement, not founded by the Legislator but established de facto by the traders, whose purpose is not to negotiate the instrument but to guarantee the liability of the payer. This is the reason why it is also called “hidden guarantee” and one of our goals was to give prominence to the many similarities but also to the significant differences, especially in the relationships of the trading parties, that those two institutions present. We have also tried to present briefly the basic and the special forms of endorsement and guarantee, emphasizing to the lawful results. Our intention was, through that procedure, to make clear that the guarantee endorsement “borrows” elements from both institutions in an effort to keep a balance between them. Wherever was necessary references to Greek Common Law took place, as also to English, Cyprian and Italian Law of negotiable instruments. We have exposed the specificities in function and lawful results of the guarantee endorsement and made an effort to compare and contrast with the institution of guarantee and the special forms of endorsement. Finally we have documented that the traders tend to avoid the regular endorsement and the liability it entails. As a result of that the significance of the guarantee endorsement but also the need of legislative provisions is rising.